Who’s Gonna Ride Your Wild Horses

”Who’s Gonna Ride Your Wild Horses” on irlantilaisen rock-yhtye U2:n kappale. Se on viides raita yhtyeen vuoden 1991 studioalbumilla Achtung Baby, ja se julkaistiin albumin viidentenä ja viimeisenä singlenä 23. marraskuuta 1992. Kappaleen säveltäjiksi on U2:n muiden kappaleiden tavoin merkitty yhtyeen kaikki neljä jäsentä, ja sen on sanoittanut yhtyeen laulaja Bono.Achtung Baby -albumin kansivihko. Island Records, U2. 1991.

Singlen b-puolina julkaistiin kaksi cover-kappaletta: The Rolling Stonesin alkuperäislevytys ”Paint It Black” ja Creedence Clearwater Revivalin ”Fortunate Son”. Britanniassa, Ranskassa ja Australiassa julkaistu painos sisältää myös Bonon elokuvaan Kuherruskuukausi Vegasissa levyttämän version kappaleesta ”Can't Help Falling in Love”McGee (2008), s. 150 ja U2:n kappaleen ”Salomé”.

Garbage-yhtye levytti kappaleesta oman versionsa vuonna 2011 tribuuttialbumille AHK-toong BAY-bi Covered, jolle eri yhtyeet ja artistit levyttivät omia versioitaan Achtung Babyn kappaleista. Muita kappaleen levyttäneitä yhtyeitä ja artisteja ovat olleet muun muassa Apoptygma Berzerk, ThouShaltNot, Picturehouse, Tom Baxter ja Royal Philharmonic Orchestra.

 Säveltäminen ja levyttäminen 
Laulaja Bono kirjoitti kappaleen sanoituksen valmiiksi kiireellä.Stokes (2009), s. 101 Alun perin kappale oli tyyliltään rakkauslaulu.Stokes (2009), s. 101 Joidenkin lähteiden mukaan Bono olisi saanut innoituksen kappaleen sanoittamiseen kitaristi The Edgen albumin levyttämisen aikana kokemasta avioerosta, johon hän oli myös viitannut esimerkiksi kappaleen ”So Cruel” sanoituksessa.Stokes (2009), s. 98 Achtung Babyn muiden kappaleiden tavoin myös ”Who’s Gonna Ride Your Wild Horses” sisältää mielikuvia alistumisesta, sillä kappaleen kertojana toimiva henkilö alistuu anelemaan rakkauden osoitusta sanoituksen toiselta osapuolelta.Stokes (2009), s. 100 Kokonaisuutena kappaleen sanoitus kertoo seksuaalisesta mustasukkaisuudesta, jota kuvataan parisuhderiidan psykologisin keinoin. Kappaleen viimeisen säkeistön säkeissä ”Who’s gonna taste your saltwater kisses? / Who’s gonna take the place of me?” puolestaan viitataan suuseksiin.

”Who’s Gonna Ride Your Wild Horses” sai alkunsa demona, jonka yhtye levytti Dublinissa STS-studiolla.McCormick (2006), s. 216 Kappaleen levyttäminen osoittautui yhtyeelle hyvin työlääksi tehtäväksi. U2:n aloittaessa Achtung Babyn levyttämisen Berliinissä Hansa Ton Studiosilla kappaleesta muun muassa miksattiin lukuisia eri versioita eri tavoilla, ja yhtye sekä tuottajina työskennelleet Daniel Lanois ja Brian Eno keskustelivat eri versioiden hyvistä ja huonoista puolista kiivaasti. Yhtyeen mielestä yksikään Berliinissä levytetty versio ei kuitenkaan ollut alkuperäisen demoversion veroinen tuotos.McCormick (2006), s. 228 Kun U2 siirtyi vuonna 1991 levyttämään Achtung Babya Dubliniin Windmill Lane -studioon, yhtye kutsui kolme ensimmäistä studioalbumiaan tuottaneen Steve Lillywhiten miksaamaan oman versionsa kappaleesta. Lillywhiten miksaama versio päätyi albumille, ja tämän johdosta kappaleen tuottajiksi on albumin tekijälistauksessa mainittu Lillywhite, Lanois ja Eno.

 Konserteissa 
”Who’s Gonna Ride Your Wild Horses” sai ensiesityksensä Zoo TV Tour -kiertueen ensimmäisessä konsertissa 29. helmikuuta 1992, jolloin U2 esiintyi Floridan Lakelandissa. Yhtye esitti kappaletta sen alkuperäisessä muodossa kiertueen kahden ensimmäisen osion ja kolmannen osion ensimmäisen konsertin ajan, mutta sen jälkeen kappale putosi vähitellen settilistasta. Toisinaan yhtye esitti kappaleesta lyhyemmän, akustisen version. 

Zoo TV Tour -kiertueen jälkeen U2 on soittanut kappaletta vuoden 2001 Elevation Tour -kiertueellaan osana ”Bad” -kappaletta, jolloin Bono lauloi muutaman kappaleen säkeen ”Badin” musiikin päälle. Vuosien 2005–2006 Vertigo Tour -kiertueen konserteissa U2 soitti kappaletta sekä akustisesti mukaillen kappaleen singleversiota, että alkuperäisen albumiversion tyylillä. Kaiken kaikkiaan ”Who’s Gonna Ride Your Wild Horsesia” on esitetty U2:n konserteissa 95 kertaa, joista 82 kertaa täysimittaisesti ja 13 kertaa lyhyempänä pätkänä. Vuoden 2018 Experience + Innocence Tour -kiertueellaan U2 on soittanut kappaleen kahdesti.

”Who’s Gonna Ride Your Wild Horsesin” vähäinen esiintyminen yhtyeen konserteissa on johtunut siitä, että kappaletta on yhtyeen mukaan hankala esittää konserteissa. Basisti Adam Clayton on todennut kappaleesta: 

 Singlen kappalelista 

 Listasijoitukset 
Lista (1992)Korkein sijoitusAustralia (ARIA Charts)9Itävalta (Ö3 Austria Top 40)20Belgia (Ultratop 50 Flanders)32Kanada (Canada Top Singles RPM)5Suomi (Suomen virallinen listaNyman (2005))8Saksa (GfK Entertainment Charts)48Ireland (IRMA Huomautus: Hakusana U2 täytyy etsiä sivustolta erikseen.)4Alankomaat (Single Top 100)14Uusi-Seelanti (Recorded Music NZ)13Norja (VG-lista)10Ruotsi (Sverigetopplistan)19Sveitsi (Schweizer Hitparade)5Yhdistynyt kuningaskunta (UK Singles)14Yhdysvallat (Billboard Hot 100)35Yhdysvallat (Mainstream Rock Tracks)2Yhdysvallat (Modern Rock Tracks)7Yhdysvallat (Top 40 Mainstream)28

 Lähteet 
 Kirjallisuutta 





 Viitteet 

Luokka:Vuoden 1992 kappaleet
Luokka:U2:n kappaleet